Document ID: 32007R0978

KOMMISSIONENS FORORDNING (EF) Nr. 978/2007
af 21. august 2007
om ændring af forordning (EF) nr. 2273/2002 om gennemførelsesbestemmelser til Rådets forordning (EF) nr. 1254/1999 for så vidt angår registrering af priserne for visse kvægkategorier på EF's repræsentative markeder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 41, og
ud fra følgende betragtninger:
(1)
Ved Kommissionens forordning (EF) nr. 2273/2002 (2) fastsættes der bestemmelser om registrering af priserne for forskellige kvægkategorier på medlemsstaternes repræsentative markeder. I bilagene til nævnte forordning er der fastsat nærmere regler for de oplysninger, der skal gives med henblik på registrering af priserne for hver af disse kvægkategorier.
(2)
Efter anmodning fra Frankrig bør bilag I til forordning (EF) nr. 2273/2002 delvis revideres som følge af, hvordan afsætningen af kvæg i denne medlemsstat har udviklet sig, således at prisregistreringen fortsat er baseret på de repræsentative markeder.
(3)
Forordning (EF) nr. 2273/2002 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Del D, punkt 1, i bilag I til forordning (EF) nr. 2273/2002 affattes således:
»1. Repræsentative markeder
Rethel, Dijon, Rabastens, Lezay, Bourg-en-Bresse, Agen, Le Cateau, Sancoins, Château-Gonthier, Saint-Étienne«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. august 2007.

Labels: 2
18
6